Petizione. Petenephotes accusa Amenothes di aver violato il contratto n. 5
Material: papyrus
Place: Theben
Categories: Gesuch (Petenephotes an Herakleides)
Vertrag
παρασχίστης
Vertragsbruch
Gesuch um Vorladung und Bestrafung
Ἡρακλείδει τῶν σωματοφυλάκων κα[ὶ] ἐπιστάτει καὶ ἐπὶ τῶν προσόδων 
τοῦ Περὶ Θήβας 
παρὰ Πετενεφώτου τοῦ Πετενεφώτου παρασχίστου τῶν ἀπὸ 
Διὸς πόλεως τῆς Μεγάλης. ἀδικοῦμαι ὑπὸ Ἀμενώθου τοῦ Ὥρου 
παρασχίστου. τοῦ γὰρ να  Παῦνι ιγ ἐθέμεθα πρὸς ἑαυτοὺς 
ὁμολογίαν διὰ τοῦ ἐν τῆι Διὸς πόλει ξενικοῦ ἀγορανομίου, διʼ ἧς ὁ μὲν 
Ἀμενώθης ὁμολογεῖ μοι ἀφίστασθαι ἀπὸ τῆς τῶν Μεμνονείων 
καὶ Φμού[ε]ω[ς καὶ] Θύνεως καὶ Τ..ντνεμπαμήνεως καὶ Πηινπόαρ καὶ 
Πα........ καὶ Μέσθβον, κωμῶν τῆ[ς] Λιβύης τοῦ Παθυρίτου  
καὶ Πώεως καὶ Πῆι καὶ Πμούχεως, ἄλλων κωμῶν τῆς Λιβύης 
τοῦ Κοπτίτου  καὶ τῆς τῶν ἐν τῆι Διὸς πόλει ... ἱερέων τοῦ Ἄμμωνος 
καὶ τῶν τούτων δούλων καὶ τῆς τοῦ Ἀμμωνιε[ίο]υ τῆς Διὸς πόλεως 
καὶ Ψαμήρεως καὶ τῆς τῶν παρεπιδημούντων καὶ κατοικούντων 
ἐν ταύταις ξένων παρασχιστείας θεραπείας· 
κατὰ τὰ ταυτὰ δὲ ἐμοῦ ὁμολογοῦντος κ[α]ὶ τῶι Ἀμενώθηι ἀφίστασθαι 
ἀπὸ τῆς τῶν ἐν τῆι Διὸς πόλει, πλὴν ἢ τῶν ἱερέων τοῦ Ἄμμωνος 
καὶ τῶν τούτων δούλων καθάπερ προγέγραπται, καὶ τῆς τῶν 
Κεραμείων καὶ Θμονονκοίφεως καὶ Γαβᾶι καὶ Προίτου Ἰβιῶνος τοῦ Περὶ 
Θήβας καὶ Ποονπώεως τοῦ Κοπτίτου καὶ τῆς τῶν παρεπιδημούν
των καὶ [κατοι]κούντων ἐν ταύταις ξένων ὁμοίως παρασχιστείας 
θεραπείας, ἀμφότεροι δὲ προσομολογοῦμεν μὴ θεραπεύσειν 
τοὺς ἐκ τῶν ἀλλήλων ἀποδιεσταλμένων [κ]ωμῶν μηδὲ τοὺς 
διαβαίνοντας καὶ ἐργαζομένους ἐν ταῖς ἑκάστ[ο]υ κώμαις μηδὲ 
λογεύσειν μήτε ὄσπριον μήτε οἶνον μηδʼ ἄλλο μηθὲν καθʼ ὁν
τινοῦν τρόπον, μηδὲ μὴν ὁμοίως θεραπεύσειν μηδὲ λογεύ
σειν τοὺς κατοικοῦντας ἐν ταῖς ἀλλήλω[ν] κώμαις ἀπὸ τοῦ μ  
μέχρι τοῦ εἰς τὰς ἰδίας αὐτῶν μετοικισθῆναι, μηδὲ ἐμοὶ ἐξεῖναι 
 τὰ μεταφερόμενα ἐκ Ποενπώεως εἰς Πώιν τῆς Λιβύης τοῦ 
Κοπτίτου σώματα διὰ τὸ μὴ ὑπάρχειν ἐν τῆι σημαινομένηι κώμηι 
ν[εκ]ρί[αν], ὁμοίως δὲ μηδὲ τῶι Ἀμενώθηι ἐξεῖναι θεραπεύειν 
τὰ ἐκ τῆς Ποονπώεως ἀποθνήσκοντα σώματα, ἐμμένειν δὲ 
ἀμφοτέρους ἐν τοῖς πρὸς ἑαυτοὺς διωμολογημένοις καὶ μὴ ἐξεῖναι 
ἡμῖν παρασυνγραφεῖν τι τῶν προγεγραμμένων, εἰ δὲ μὴ, τὴν 
ἔφοδον ἄκυρον εἶναι καὶ προσαποτε[ῖ]σαι τὸν παρασυνγραφοῦντα 
τῶι ἐμμένοντι, καθʼ ὃ ἂν μέρος ἢ εἶδος παρασυνγραφήσηι, ἐπίτιμον 
παραχρῆμα χα νο τά λ καὶ τὸ βλάβος κατὰ τὸν νόμον καὶ ἱερὰς τοῖς 
βασιλεῦσιν ἀργυρίου ἐπισήμου  τ καὶ μηθὲν ἧσσον κύρια εἶναι 
τὰ διωμολογημένα, καθότι εὐδοκοῦντες πρὸς ἑαυτοὺς συνεχω
ρήσαμεν. 
το[ῦ]τον δὲ τὸν τρόπον τῆς [ὁ]μολογίας ἐχού[σ]ης ὁ Ἀμενώθης 
ἀρχὴν τῆς ἀδικίας συνστησάμενος πρότερον μὲν ἀπογενομένου 
ἐν τῶι Ἀμμωνιείωι Παμώνθου τινὸς υἱοῦ, μετὰ [δ]ὲ τοῦτων ἐγ Λάτων 
πόλεως μετενεχθείσης σκυτέως τινὸς θυγατρός, ἐξ Ἑρμών
θε[ω]ς δὲ Φιλοκλέους υἱῶν δύο, ἑνὸς μὲν μετενεχθέντος νεκροῦ εἰς τὸ Ἀμμω 
τοῦ δʼ ἄλλου ἐν τῶι Ἀμμωνιείωι τελευτήσαντος, ὁμοίως δὲ καὶ Σνιβλάιτος 
τῶν ἀπὸ τοῦ Κόχλακος τοῦ Παθυρίτ[ου] μετενεχθέντος εἰς τὸ Ἀμμω
νιεῖον τοῦ υἱοῦ αὐτοῦ καὶ ἐν τῶι Ἀμμωνιείωι τελευτήσαντος οὔσης μιᾶς  
τῶν ἐμοὶ ἀποδιεσταλμένων κωμῶν καὶ ἐμοὶ καθήκοντος τούτους
θεραπεῦσαι, ὁ Ἀμενώθης ἐθεράπευσεν 
αὐτοὺς παρὰ τὸ καθῆκον  νυνὶ δὲ καὶ 
ἐν τῶι β  Ἁθύρ. Ἑριέως τοῦ 
Ἁρβήκιος, ὃς ἦν τοπογραμματεὺς 
Πώεως τῆς Λιβύης τοῦ Κοπτίτου, 
οὗπερ καὶ τὴν κατοικίαν εἶχεν καὶ τὰ 
ὑπάρχοντα αὐτῶι πάντα ἐστίν, 
καὶ τρόπον τινὰ ὄντ[α] αὐτοῦ τῶν ταλλα 
τῆς Πώεως καὶ τῶν ἄλλων τῶν 
ἐμοὶ ἀποδιεσταλμένων κωμῶν, 
καὶ μάλιστα τῶν ἐν τῆι Πώει πραγμα
τικῶν, καὶ τὸ πρεσβεῖον ἔχοντος 
παρὰ τοὺς ἄλλους τοὺς ἐν τῆι κώμηι 
κατοικοῦντας καὶ ἅπαντι διαφέρον
τος, κατὰ δὲ τινὰ συντυχίαν τελευ
τήσαντος αὐτοῦ ἐν τῆι Διὸς πόλει, 
ὁ Ἀμενώθης πολλῶι μᾶλλον ἐπερρω
μένος τῆι τολμηρίαι καὶ τοῦτον 
ἐθεράπευσεν βιαίωι ἀγῶνι καὶ αὐτο
κρασίαι τινὶ ἐκφερόμ[ε]νος καὶ ἀποστα
τικῶι τρόπωι· καὶ ἑαυτῶι μεγάλην 
ἐξουσίαν περιτι[θ]έμενος, ὑπὲρ ἑαυτὸν 
φρονῶν, οὐ καθήκο[ντος] αὐτῶι οὔτε 
τοῦτον οὔτε τοὺ[ς ἄλλους] τοὺς προ
γεγραμμένους θεραπεύειν οὐδʼ ἐφάπτεσ
θαι αὐτῶν οὐδʼ ἄλλου οὐθενὸς τῶν 
ἐκ τῶν ἐμοὶ ἀποδιεσταλμένων κωμῶν, 
τούτους 
ἐμοὶ δὲ καθήκοντος, ......θ.ε..ενος μου 
τὸν βίον· καὶ τ.........τ..ν ἐκθλίβων 
κατεγνωκὼς παν[τὸ]ς τοῦ καλῶς ἔχον
τος, παρασυνγραφῶ[ν] καὶ τὰ διὰ τῆς 
ὁμολογίας διεσταλμ[έν]α καὶ κατανω
τιζόμενος τὰ διʼ αὐτ[ῆ]ς ἐπίτιμα καὶ 
ἐν οὐθενὶ τιθέμε[ν]ος τὰ ἐξακολουθοῦν
τα αὐτῶι ἐπίτιμα ὡς ἂν εἴ τις ἀβασιλευ
σίαι περιεχόμενος. διὸ ἀξιῶ ἀνακαλε
σάμενον αὐτὸν ἐπαναγκάσαι τὸ δίκαιον 
ὑποσχεῖν μοι καὶ πραχθῆναι αὐτὸν 
τὰ ἐπίτιμα καὶ περὶ ἁπάντων ἐκθεῖναί 
μοι τὸ δίκαιον. περὶ δὲ τῶν ἐσομένων 
μοι βλαβέων μετὰ ταῦτα συνστήσομαι 
τὸν πρὸς α[ὐτὸν] λό[γον]. 
εὐτύχει.